
ROMÂNIA
JUDEŢUL VRANCEA

CONSILIUL LOCAL AL
MUNICIPIULUI FOCSANI

HOTĂRÂRE

Privind, aprobarea la nivelul Municipiului Focşani a numărului de indemnizaţii lunare 
              cuvenite parinţilor sau reprezentanţilor legali ai copilului cu handicap grav, 

            adulţilor cu handicap grav ori reprezentanţilor legali ai acestora, cu excepţia 
            celor cu handicap vizual grav
     
Consiliul Local al Municipiului Focsani, judetul Vrancea, întrunit în şedinţa ordinară;

      
- analizând proiectul de hotărâre iniţiat de Primarul Municipiului Focşani, raportul Direcţiei economice-Serviciul resurse umane, managementul calităţii, înregistrat la nr. 61313/19.07.2018, prin care se propune aprobarea la nivelul Municipiului Focşani a numărului de indemnizaţii lunare cuvenite parinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, cu excepţia celor cu handicap vizual grav şi avizul favorabil al Comisiei de buget şi administraţie publică;
      
- văzând adresa nr.8702/17.07.2018 a Direcţiei de Asistenţă Socială şi Medicină Şcolară Focşani;
      
- în conformitate   cu  prevederile  art. 43 alin. (2) şi alin. (3) şi art. 44 lit. b) din Legea nr. 448/2006 privind protectia si promovarea drepturilor persoanelor cu handicap, republicata in 2008, cu modificările şi completările ulterioare;

        
- în baza art. 36 alin. (2) lit.d) si alin.(6) lit. a) pct.2 si în temeiul art. 45        alin. (1) din Legea nr. 215/2001 privind administratia publica locala, republicata în 2007, cu modificarile si completarile ulterioare;
HOTĂRĂŞTE :

         Art.  1.  Aprobarea la nivelul municipiului Focsani, începând cu data de             1 august 2018, a unui numar de 365 indemnizaţii lunare cuvenite parinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, cu excepţia celor cu handicap vizual grav.

         Art. 2. Abrogarea Hotărârii Consiliului Local al Municipiului Focşani             nr.  326/2017.

Art. 3. Prezenta hotarare va fi comunicată de către Serviciul administratie publică locală, agricultură, compartimentelor, birourilor, serviciilor și Primarului Municipiului Focsani, conform legii, care va asigura executarea acesteia prin Serviciul administratie publică locală, agricultură, Directia economică, Serviciul resurse umane, managementul calităţii cât și de către Direcţia de Asistenţă Socială şi Medicină Şcolară Focşani.
   PREŞEDINTE DE ŞEDINŢĂ,

                 Radu Nițu                                                         Contrasemnează,

                                                                             SECRETARUL MUNICIPIULUI 

                                                                                                FOCSANI,         

                                                                               Corhană Eduard Marian   
Municipiul Focsani,  26 iulie 2018

